ΚΑΝΟΝΙΣΜΟΣ (ΕΟΚ) αριθ. 1924/92 ΤΗΣ ΕΠΙΤΡΟΠΗΣ της 13ης Ιουλίου 1992 για τροποποίηση του κανονισμού (ΕΟΚ) αριθ. 2349/91 για τις λεπτομέρειες εφαρμογής του κανονισμού (ΕΟΚ) αριθ. 1637/91 περί αποζημιώσεως σχετικά με τη μείωση των ποσοτήτων αναφοράς που αναφέρονται στο άρθρο 5γ του κανονισμού (ΕΟΚ) αριθ. 804/68 και περί αποζημιώσεως για την οριστική εγκατάλειψη της γαλακτοπαραγωγής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1637/91 του Συμβουλίου της 13ης Ιουνίου 1991 περί αποζημιώσεως σχετικά με τη μείωση των ποσοτήτων αναφοράς που αναφέρονται στο άρθρο 5γ του κανονισμού (ΕΟΚ) αριθ. 804/68 και περί αποζημιώσεως για την οριστική εγκατάλειψη της γαλακτοπαραγωγής (1), όπως τροποποιήθηκε από τον κανονισμό (ΕΟΚ) αριθ. 1188/92 (2), Εκτιμώντας: ότι λόγω της τροποποίησης του κανονισμού (ΕΟΚ) αριθ. 1637/91 από τον κανονισμό (ΕΟΚ) αριθ. 1188/92, πρέπει να προσαρμοστούν ανάλογα οι σχετικές λεπτομερείς κανόνες που θεσπίζονται με τον κανονισμό (ΕΟΚ) αριθ. 2349/91 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3024/91 (4)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2349/91 τροποποιείται ως εξής: 1. παρεμβάλλεται το ακόλουθο άρθρο 7α: "Άρθρο 7α Εφόσον εφαρμόζεται η διάταξη του άρθρου 2 παράγραφος 5 δεύτερο εδάφιο του κανονισμού (ΕΟΚ) αριθ. 1637/91: - η ημερομηνία που αναφέρεται στο άρθρο 4 παράγραφος 1 δεύτερη περίπτωση αντικαθίσταται από την ημερομηνία "1η Οκτωβρίου 1992", - η ημερομηνία που αναφέρεται στο άρθρο 5 παράγραφος 1 δεύτερη περίπτωση αντικαθίσταται από την ημερομηνία "1η Σεπτεμβρίου 1992" - η ημερομηνία που αναφέρεται στο άρθρο 6 παράγραφος 1 αντικαθίσταται από την ημερομηνία "30 Σεπτεμβρίου 1992"."- 2. στο άρθρο 9 τρίτη περίπτωση, οι όροι "πριν από την 1η Απριλίου 1992" αντικαθίστανται από τους όρους "πριν από την 1η Απριλίου 1992 ή, στις περιπτώσεις που αναφέρονται στο άρθρο 2 παράγραφος 5 δεύτερο και τρίτο εδάφιο του κανονισμού (ΕΟΚ) αριθ. 1637/91, στις 31 Δεκεμβρίου 1992". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Ιουλίου 1992.

[Source: multi_eurlex | Tokens: 2235]